**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ 15.05.2018 ՀԵՐԹԱԿԱՆ ՆԻՍՏԻ**

Նիստը վարում է Կապան համայնքի ղեկավար Աշոտ Հայրապետյանը, արձանագրում է քարտուղարության բաժնի պետ Աննա Գաբրիելյանը:

Նիստին ներկա են համայնքի ավագանու անդամներ՝

Արեն Անտոնյան

Վաչե Ասրյան

Վարդան Գևորգյան

Վահե Դանիելյան

Նարեկ Դավթյան

Շանթ Դավթյան

Մանաս Կարապետյան

Իվան Կոստանդյան

Կարեն Մարտիրոսյան

Նապոլեոն Մեսրոպյան

Ժան Մովսիսյան

Նիստին ներկա են նաև համայնքի ղեկավարի տեղակալ Արգամ Գրիգորյանը, մամուլի քարտուղար Արմինե Ավագյանը, բաժինների պետեր, Նորաշենիկ բնակավայրի վարչական ղեկավար Ռ. Ավանեսյանը, Սյունիք բնակավայրի վարչական ղեկավար Ա. Մանուչարյանը, հանրային խորհրդի նախագահ Գ. Ղահրամանյանը:

Նիստի սկզբում աշխատակազմի ֆինանսական բաժնի պետ Ի. Թադևոսյանը ներկայացրեց համայնքի բյուջեի 2018 թվականի առաջին եռամսյակի հաշվետվությունը, որն ընդունվեց ի գիտություն:

Ա. Հայրապետյանը ներկայացրեց օրակարգը.

1. Կապան համայնքի ավագանու 2017 թվականի դեկտեմբերի 28-ի թիվ 8-Ա որոշման մեջ փոփոխություններ կատարելու մասին

2. Համայնքի սեփականություն համարվող գույքը` Ձորք թաղամասի թիվ 18 շենքի թիվ 2 բնակարանը անհատույց օգտագործման իրավունքով տրամադրելու մասին

3. Համայնքի սեփականություն համարվող գույքը` Շինարարների փողոցի թիվ 7 շենքի թիվ 14 բնակարանի 1/2 բաժնեմասը անհատույց /նվիրատվության կարգով/ օտարելու մասին

4. Հայաստանի Հանրապետության կառավարության 2005 թվականի հոկտեմբերի 13-ի թիվ 1998-Ն որոշման մեջ փոփոխություն կատարելու առաջարկությանը հավանություն տալու մասին

5. Համայնքի սեփականություն համարվող գույքը վարձակալության իրավունքով օգտագործման տրամադրելու մասին

6. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Գործարանային փողոցի թիվ 3/20 հասցեում գտնվող բնակավայրերի նշանակության հասարակական կառուցապատման 0.015 հա հողամասը հասարակական կառուցապատման նպատակով աճուրդով վաճառելու մասին

7. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Մ. Պապյան փողոցի թիվ 13/5 հասցեում գտնվող բնակավայրերի նշանակության բնակելի կառուցապատման 0,00228 հա հողամասը բնակելի կառուցապատման նպատակով աճուրդով վաճառելու մասին

8. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Սպանդարյան փողոցի 4-րդ նրբանցքի թիվ 18/1 հասցեում գտնվող բնակավայրերի նշանակության բնակելի կառուցապատման 0.05047 հա հողամասը ուղղակի վաճառքի միջոցով Վարդան Հայրապետյանին օտարելու մասին

9. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Լեռնագործների փողոցի 3-րդ նրբանցքի թիվ 20/2 հասցեում գտնվող բնակավայրերի նշանակության բնակելի կառուցապատման 0.00612 հա հողամասը բնակելի կառուցապատման նպատակով աճուրդով վաճառելու մասին

10. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Ա. Մանուկյան փողոցի 1-ին նրբանցքի թիվ 8/31 հասցեում գտնվող բնակավայրերի նշանակության հասարակական կառուցապատման 0,00449 հա հողամասը հասարակական կառուցապատման նպատակով աճուրդով վաճառելու մասին

11. Կապան համայնքի վարչական տարածքում, համայնքային սեփականություն հանդիսացող, Կապան համայնքի Սյունիք գյուղում գտնվող գյուղատնտեսական նշանակության 1,5 հա արոտավայրերի հողատեսքի հողամասը աճուրդով վաճառելու մասին

12. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Հալիձոր թաղամասի թիվ 5/3 հասցեում գտնվող բնակավայրերի նշանակության հասարակական կառուցապատման 0,02097 հա հողամասը հասարակական կառուցապատման նպատակով աճուրդով վաճառելու մասին

13. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Մ. Ստեփանյան փողոցի թիվ 9/6 հասցեում գտնվող բնակավայրերի նշանակության հասարակական կառուցապատման 0.002 հա հողամասը հասարակական կառուցապատման նպատակով աճուրդով վաճառելու մասին

14. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Գործարանային փողոցի թիվ 41/2 հասցեում գտնվող արդյունաբերության, ընդերքօգտագործման և այլ արտադրական նշանակության օբյեկտների հողերից 0.4434 հա հողամասը արտադրական կառուցապատման նպատակով աճուրդով վաճառելու մասին

15. Կապան համայնքի վարչական տարածքում, համայնքային սեփականություն հանդիսացող, համայնքի Կապան քաղաքի Գործարանային փողոցի թիվ 41/1 հասցեում գտնվող բնակավայրերի նշանակության խառը կառուցապատման 0.9166 հա հողամասը հասարակական կառուցապատման նպատակով աճուրդով վաճառելու մասին

16. Կապան համայնքի վարչական տարածքում, համայնքային սեփականություն հանդիսացող, Կապան համայնքի Սյունիք գյուղի Վերին թաղամասի թիվ 1/10 հասցեում գտնվող, բնակավայրերի նշանակության հասարակական կառուցապատման 0.01044 հա հողամասը հասարակական կառուցապատման նպատակով աճուրդով վաճառելու մասին

Համայնքի ղեկավարի առաջարկությամբ, քվեարկության 6 կողմ /Ա. Անտոնյան, Շ. Դավթյան, Վ. Ասրյան, Ժ. Մովսիսյան, Ն. Մեսրոպյան, Վ. Դանիելյան/, 5 դեմ /Կ. Մարտիրոսյան, Ի. Կոստանդյան, Ն. Դավթյան, Մ. Կարապետյան, Վ. Գևորգյան/, 0 ձեռնպահ արդյունքներով օրակարգում ընդգրկվեց ևս 4 հարց.

1. Սյունիքի մարզի Կապան համայնքի /բնակավայրի/ գլխավոր հատակագծում փոփոխություն կատարելու և համայնքային սեփականություն հանդիսացող գյուղատնտեսական նշանակության հողերից 0,41 հա հողամասի նպատակային նշանակությունը փոփոխելու մասին
2. Սյունիքի մարզի Կապան համայնքի /բնակավայրի/ գլխավոր հատակագծում փոփոխություն կատարելու և համայնքային սեփականություն հանդիսացող էներգետիկայի, կապի, տրանսպորտի, կոմունալ ենթակառուցվածքների օբյեկտների հողերից 0,045 հա հողամասի նպատակային նշանակությունը փոփոխելու մասին
3. Սյունիքի մարզի Կապան համայնքի /բնակավայրի/գլխավոր հատակագծում փոփոխություն կատարելու և արդյունաբերության, ընդերքօգտագործման և այլ արտադրական նշանակության օբյեկտների հողերից 0,096 հա հողամասի նպատակային նշանակությունը փոփոխելու մասին
4. Սյունիքի մարզի Կապան համայնքի /բնակավայրի/ գլխավոր հատակագծում փոփոխություն կատարելու և արդյունաբերության, ընդերքօգտագործման և այլ արտադրական նշանակության օբյեկտների հողերից 0,076 հա հողամասի նպատակային նշանակությունը փոփոխելու մասին

Օրակարգի հաստատումից հետո սկսվեցին ներկայացված հարցերի քննարկումները:

Օրակարգի 1-ին հարցը ներկայացրեց քարտուղարության բաժնի պետ Ա. Գաբրիելյանը: Նշեց, որ համայնքների միավորումից հետո նախկին գյուղական բնակավայրերի ՆՈՒՀ-երը նպատակահարմար է դարձնել Կապան քաղաքի գործող ՆՈՒՀ-երի մասնաճյուղեր՝ հաշվի առնելով այն, որ դրանց սաների թիվը փոքրաքանակ է, այն, որ արդյունքում և փաստաթղթավորման մակարդակը կփոխվի, և գնումները կիրականացվեն միասնական եղանակով ու ավելի կանոնակարգված, և կրթական ծրագրերը կիրականացվեն միասնական չափորոշիչներով: Նշվեց, որ նախատեսվում է Արծվանիկի, Ծավի, Սյունիքի և Դավիթ Բեկի ՆՈՒՀ-երի հետ միասին փոխել նաև թիվ 11 /Բարաբաթումի/ ՆՈՒՀ-ի կարգավիճակը, որի սաների թիվը ևս մեծ չէ՝ 20 սան: Նշվեց, որ նախագծով նախատեսվում է նաև գործող ՆՈՒՀ-երի հաստիքացուցակներում փոխել /5 և ավելի խումբ ունենալու դեպքում/ լվացարար-արդուկողի և գործավարի հաստիքային միավորները՝ 0,5-ից դարձնելով 1 դրույք: Ընթերցվեց նաև հարցի կապակցությամբ Բարաբաթումի դպրոցի /թիվ 12 հիմնական դպրոց ՊՈԱԿ/ տնօրենի գրությունը, որով նա խնդրել է նախագծից հանել թիվ 11 ՆՈՒՀ-ին առընչվող մասը՝ պատճառաբանելով, որ 2012թ կնքված նվիրաբերության պայմանագրի համաձայն թիվ 11 ՆՈՒՀ-ի և թիվ 12 դպրոցի շենքը Կապանի ԼՀԿ-ի կողմից նվիրաբերվել է որոշակի նախապայմանով, և ՆՈՒՀ-ի լուծարման դեպքում ԼՀԿ-ն կարող է վերանայել պայմանագիրը և հետ վերցնել շենքը: Զեկուցողը նշեց, որ նամակը քննարկվել է աշխատակազմում և Կապանի ԼՀԿ-ի պատասխանատու ստորաբաժանման հետ, նախնական դիրքորոշումը հայտնի է /հաշվի առնելով այն, որ շենքը պիտի շարունակի ծառայել նույն նպատակին՝ կրթադաստիարակչական գործունեությանը, պայմանագրի վերանայման անհրաժեշտություն չկա/, որ գրավոր դիմել են ԼՀԿ-ին և սպասում են պատասխանին:

Ն. Դավթյան – հաշվի առնելով այն, որ թիվ 11 ՆՈՒՀ-ը ի տարբերություն մնացած 4 ՆՈՒՀ-երի ունի լիցենզիա, կարծում եմ, որ պետք չի ռիսկի գնալ՝ հաշվի առնելով նվիրաբերության պայմանագրի նախապայմանները:

Ա. Հայրապետյան – նախատեսվող փոփոխությունները նպատակ են հետապնդում բոլոր ՆՈՒՀ-երում աշխատանքները կազմակերպել նույն ստանդարտներով, իսկ ռիսկերը նախապես գնահատվել են և վստահ ենք, որ բարդություններ չեն լինի:

Ն. Դավթյան – թիվ 11 ՆՈՒՀ-ը պայմանագրի կողմ է, ինչ պիտի լինի, եթե այն լուծվի:

Ա. Գաբրիելյան – պայմանագրի հիման վրա արդեն ձևակերպվել է համատեղ ընդհանուր սեփականության իրավունք, և ՆՈՒՀ-ի լուծարման դեպքում նրա գույքը պետք է անցնի հիմնադրին:

Ա. Հայրապետյան - Խոսքը չի գնում հիմա ՆՈՒՀ-ի լուծարման մասին, երբ որ նման հարց լինի, այն, իհարկե, կներկայացվի ավագանու քննարկմանը: Գտնում եմ, որ լիցենզիայի առկայությունը չի կարող հատուկ մոտեցման հիմք հանդիսանալ:

Ի. Կոստանդյան – Հնարավոր չէ արդյոք օրակարգից այժմ հանել այս հարցը և սպասել ԼՀԿ-ի պատասխանին:

Մ. Կարապետյան – Այս պահին կա՞ ձևակերպված իրավական փաստաթուղթ, որ շենքը ՆՈՒՀ-ի և դպրոցի սեփականությունն է:

Ա. Հայրապետյան – Այո, դա արդեն ներկայացվել է Ձեզ:

Ա. Գաբրիելյան – Ներկա պահին դեռևս ՆՈՒՀ-երի լուծարման հարցը չի քննարկվում, ընդամենը նախապատրաստում ենք, որ լուծարումը սկսելու դեպքում տվյալ ՆՈՒՀ-երի աշխատակիցները չտուժեն և տեղափոխվեն նախագծով նախատեսվող հաստիքներին:

Ժ. Մովսիսյան – Առաջարկում եմ ոչ միայն 5 և ավելի խումբ ունեցող ՆՈՒՀ-երում, այլև մյուսներում նախատեսել գործավարի և լվացարարի հաստիքային միավորի ավելացում:

Ա. Հայրապետյան – Եթե մյուս անդամները դեմ չեն նշված մասով նախագիծը համարենք փոփոխված:

Ավագանու բոլոր անդամները համաձայնեցին այդ առաջարկին:

Ն. Դավթյան –Առաջարկում եմ նախագծից հանել թիվ 11 ՆՈՒՀ-ի հարցը, նոր հարցը դնել քննարկման: Արդյո՞ք չի քննարկվել ուրիշ ՆՈՒՀ հենց թիվ 11-ին միավորելու հարցը:

Ա. Հայրապետյան – քննարկվել է, թիվ 11 ՆՈՒՀ-ի տնօրենը և նպատակահարմար չի համարել մյուս 4 գյուղական ՆՈՒՀ-երը թիվ 11-ին միավորելու գաղափարը:

Քվեարկության 5 կողմ /Շ. Դավթյան, Ա. Անտոնյան, Վ. Ասրյան, Ժ. Մովսիսյան, Ն; Մեսրոպյան/, 5 դեմ /Ն. Դավթյան, Մ. Կարապետյան, Կ. Գևորգյան, Կ. Մարտիրոսյան, Ի. Կոստանդյան/ և 1 ձեռնպահ /Վ. Դանիելյան/ արդյունքներով նախագիծը ներկայացված տեսքով չընդունվեց:

Հարց 2 - զեկուցող Ա. Գաբրիելյան

Ներկայացվեց, որ ավագանու 04.07.2017թ. որոշումը մինչ այժմ իրավական հետևանքներ չի առաջացրել, բնակարանի անհատույց օգտագործման իրավունքի տրամադրման պայմանագիր չի կնքվել, քանի որ նախորդ որոշման մեջ նշված է եղել ընտանիքի կազմը՝ Կ. Բունյաթյանը, նրա 2 անչափահաս որդիները և նրա մայրը: Երեխաների անունից պայմանագրի կնքման գործարքում պետք է հանդես գան 2 ծնողները, իսկ այս դեպքում հայրը կտրականապես հրաժարվում է կնքել գործարք՝ այսպիսով դեմ գնալով իր երեխաների շահերին:

Ժ. Մովսիսյան – Ինչու նիստին չի հրավիրվել երեխաների հայրը, միգուցե նպատակահարմար է բնակարանը հատկացնել հենց հորը:

Ա. Գաբրիելյան – կա վճռաբեկ դատարանի որոշում, ըստ որի երեխաների հիմնական բնակության վայրը մոր մոտ է, և երեխաների շահերից ելնելով և նպատակ ունենալով ի վերջո ձևակերպել գործարքը, անհրաժեշտ է նոր որոշմամբ բնակարանի վարձակալության իրավունքը տալ մի անձի՝ Կ. Բունյաթյանին կամ նրա մորը:

Ն. Դավթյան – մինչև հարցը քվեարկության դնելն առաջարկում եմ 10 րոպե ընդմիջում:

Հայտարարվեց 10 րոպե ընդմիջում, որից հետո նիստը շարունակվեց:

Ա. Հայրապետյան – հաշվի առնելով այն, որ երեխաները ապրում են մոր հետ և տատի տարիքը, առաջարկում ենք որոշման մեջ ներառել Կարինե Բունյաթյանի անունը:

Քվեարկության 9 կողմ, 1 դեմ /Ժ. Մովսիսյան/ և 1 ձեռնպահ /Մ. Կարապետյան/ արդյունքներով նախագիծը ընդունվեց:

Հարց 3 – զեկուցող Ա. Գաբրիելյան

Նշվեց, որ խնդրո առարկա բնակարանը պատկանել է 2 եղբայրների, որոնցից 1-ի բաժինը կտակի համաձայն ժառանգվել է քաղաքացի Վլադիկ Հովագիմյանին, իսկ 2-ի բաժնի նկատմամբ վերջինիս մահից հետո, որպես անժառանգ գույք, ճանաչվել է Կապան համայնքի սեփականությունը:Նախագծով առաջարկվում է համայնքին պատկանող ½ բաժնեմասը նվիրաբերությամբ օտարել նշված քաղաքացուն: Նախագիծը դրվեց քվեարկության և անցավ միաձայն:

Հարց 4 – զեկուցող Արմեն Սարգսյան

Ներկայացվեց, որ 1998 թվականի կառավարության որոշման մեջ թույլ է տրվել սխալ ձևակերպում՝ գրադարանի շենքը նշվել է «դպրոց» և ներկայում պետական գրանցում անելու համար դա խոչընդոտ է: Առաջարկվում է դիմել մարզպետարան՝ նշված վրիպումը ուղղելու հարցով կառավարությանը դիմելու խնդրով:

Քվեարկության 10 կողմ, 0 դեմ, 1 ձեռնպահ /Մ. Կարապետյան/ արդյունքներով նախագիծը ընդունվեց:

Հարց 5 – զեկուցող՝ Արմեն Սարգսյան

Ներկայացվեց, որ նախագծով նախատեսվում է համայնքի տարբեր հասցեներում գտնվող ստորգետնյա դերիվացիոն ջրանցքներից հատվածներ տրամադրել վարձակալության «ԳԵՎԼԵՌ» ՍՊ ընկերությանը, ինչի արդյունքում կլուծվի 2 խնդիր՝ բնապահպանական /ընկերությունը պատրաստվում է զտել հանքերից արտահոսող ջրերը/ և աշխատատեղերի ստեղծման /նախատեսվում է ստեղծել մոտ 15 աշխատատեղ/:

Նշվեց, որ հարցի վերաբերյալ եղել են հանրային լսումներ, ինչպես նաև եղել են քննարկումներ բնապահպանության նախարարության հետ, եզրակացությունները դրական են: Նշվեց նաև, որ «ԳԵՎԼԵՌ» ընկերությունը ստացել է համապատասխան լիցենզիա:

Մ. Կարապետյան – առաջարկում եմ ավելի կարճ ժամկետով տրամադրել վարձակալությունը:

Ա. Հայրապետյան – պետք է հաշվի առնել նաև ընկերության երաշխիքները, քանի որ նախատեսվող գործունեությունը ենթադրում է մեծ ներդրումներ, և ընկերությունը պետք է վստահ լինի ժամանակի մեջ դրանք վերադարձնելու հարցում:

Քվեարկության 10 կողմ, 1 դեմ /Մ. Կարապետյան/ և 0 ձեռնպահ արդյունքներով նախագիծն ընդունվեց:

Օրակարգի 6-20-րդ հարցերի շուրջ զեկուցեց աշխատակազմի քաղաքաշինության և կոմունալ տնտեսության բաժնի պետ Արմեն Ստեփանյանը:

Հարց 6-ը և 7-ը առանձին դրվեցին քվեարկության և ընդունվեցին միաձայն:

Հարց 8 – Նշվեց , որ նախագծով առաջարկվում է ուղղակի վաճառքի միջոցով քաղաքացի Վ. Հայրապետյանին օտարել իր կողմից իրեն պատկանող բնակելի տան տնամերձին կից ինքնակամ զբաղեցրած հողամասը: Նախագիծը դրվեց քվեարկության և ընդունվեց միաձայն:

Օրակարգի 9-11-րդ հարցերը վերաբերում էին հողամասերը աճուրդով վաճառելուն: Դրանք առանձին-առանձին դրվեցին քվեարկության և ընդունվեցին միաձայն:

Հարց 12 – Հալիձոր թաղամասի 5/3 հասցեում գտնվող հողամասն աճուրդով վաճառելու առաջարկությունը դրվեց քվեարկության և նախագիծը 10 կողմ, 0 դեմ, 1 ձեռնպահ /Շ. Դավթյան/ արդյունքներով ընդունվեց:

Հարց 13 – Մ. Ստեփանյան 9/6 հասցեում գտնվող հողամասը աճուրդով վաճառելու մասին որոշման նախագիծը դրվեց քվեարկության և ընդունվեց միաձայն:

Հարց 14 և հարց 15 – Նշվեց, որ ներկայացված 2 նախագծերով աճուրդով վաճառելու համար առաջարկվող 2 հողամասերը գտնվում են իրար հարևանությամբ՝ Գործարանային 41/2 և 41/1 հասցեներում, դրանք ներկայացվում են առանձին-առանձին, քանի որ ունեն տարբեր գործառնական նշանակություն:

Ի. Կոստանդյան – Արդյոք վաճառքի համար առաջարկվող հողամասերը, թեկուզ միայն փաստացի կերպով, զբաղեցված չեն որևէ քաղաքացու կողմից:

Ա. Ստեփանյան – ոչ, զբաղեցված չեն:

Ա. Հայրապետյան – նշված տարածքի հարևանությամբ գտնվող հողամասերի սեփականատերերը տեղյակ են նախագծերի մասին, այն մասին, որ նախատեսվում է այդ տարածքում հիմնել տրիկոտաժի արտադրություն, և որևէ մեկի շահերին դա չի հակասում: Նախագիծը դրվեց քվեարկության և անցավ միաձայն:

Օրակարգի 169-րդ հարցը նույնպես վերաբերում էր հողամասը աճուրդով վաճառելուն, այն դրվեց քվեարկության և ընդունվեց միաձայն:

Օրակարգի 17-20-րդ հարցերը վերաբերում էին Կապան համայնքի գլխավոր հատակագծում կառավարության կողմից արդեն իսկ կատարված փոփոխությունների հիման վրա առանձին հողամասերի նպատակային նշանակությունները փոփոխելուն: Դրանք առանձին դրվեցին քվեարկության: Թիվ 17րդ և թիվ 18-րդ նախագծերը ընդունվեցին միաձայն, իսկ 19-րդ և 20-րդ նախագծերը ընդունեցին 10 կողմ, 0 դեմ, 1 ձեռնպահ /Մ. Կարապետյան/ արդյունքներով:

Օրակարգի 20-րդ հարցի քվեարկությունից հետո համայնքի ղեկավարը հանդես եկավ առաջակությամբ, երը ձևակերպեց քարտուղարության բաժնի պետ Աննա Գաբրիելյանը: Առաջարկվեց, հաշվի առնելով օրակարգի թիվ 1 նախագծի քննարկման ընթացքում հնչած կարծիքները, այդ նախագիծը վերաձևակերպել, նրանից առանձնացնելով գյուղական բնակավայրերի և Բարաբաթում թղաամասի ՆՈՒՀ ՀՈԱԿ-ների հաստիքային միավորները այլ ՆՈՒՀ-երի հաստիքացուցակներում ներառելու հարցը /այն հետագայում, ԼՀԿ-ի գրավոր դիրքորոշումը ստանալուց հետո առանձին նախագծի տեսքով ավագանու քննարկմանը ներկայացնելու վերապահումով/ և ավագանու ընթացիկ նիստում քննարկման դնել 28.12.2017թ. թիվ 8-Ա որոշման մեջ միայն թիվ 1, 2, 4, 5, 6, 7, 8, 9, 10, 12 և 13 ՆՈՒՀ-երի հաստիքացուցակներում լվացարարների և գործավարների 0,5 դրույքաչափերը 1,0 միավորի փոփոխելու նախագիծը:

Օրակարգի 1-ին հարցում վերը նշված փոփոխությունը կատարելու առաջարկը դրվեց քվեարկության և անցավ միաձայն:

Օրակարգի թիվ 1 նախագիծը փոփոխված տարբերակով կրկին դրվեց քվեարկության և 11 կողմ, 0 դեմ, 0 ձեռնպահ արդյունքներով ընդունվեց:

Նիստի արձանագրությունը և քվեարկության արդյունքները հաստատում ենք.

Արեն Անտոնյան

Վաչե Ասրյան

Վարդան Գևորգյան

Վահե Դանիելյան

Նարեկ Դավթյան

Շանթ Դավթյան

Մանաս Կարապետյան

Իվան Կոստանդյան

Կարեն Մարտիրոսյան

Նապոլեոն Մեսրոպյան

Ժան Մովսիսյան

**Նիստը վարեց՝ Աշոտ Հայրապետյան**

**Արձանագրեց՝ Աննա Գաբրիելյան**